România riscă sancțiuni din partea UE pentru gestionarea necorespunzătoare a deșeurilor.
România riscă sancțiuni din partea UE pentru gestionarea necorespunzătoare a deșeurilor. Atenționările din partea Bruxelles-ului nu au venit de ieri, de azi, ci de ani de zile, dar au fost trecute cu vederea.
Corina Crețu, europarlamentar, spune pe Facebook că România a dispus de 425 milioane euro pentru proiecteprivind protecția mediului, însă rezultatele lipsesc cu desăvârșire.Ministrul Tanczos Barna a anunțat în ședința de Guvern că săptămâna viitoare va adopta Ordonanța de Urgență privind produsele din plastic de unică folosință:"În primul rând, o serie de restricții privind eliminarea prin depozitare a deșeurilor. Politica Uniunii Europene este clară din acest punct de vedere în toate domeniile indiferent dacă vorbim de industrie sau de deșeurile municipale. Se dorește reducerea cantităților de deșeuri depozitate, creșterea procentului de reciclare sau de valorificare energetică", a spus ministrul.În luna iunie, Comisia Europeană a solicitat României să transpună integral în legislația națională noile norme ale UE privind depozitarea, dar și gestionarea deșeurilor – ceea ce nu s-a întâmplat.